CELEX: 52022PC0033
Language: sl
Date: 2022-02-02
Title: Predlog SKLEP SVETA o stališču, ki se v imenu Evropske unije zastopa v Skupnem odboru EGP glede spremembe Priloge IV (Energetika) k Sporazumu EGP (direktiva o energetski učinkovitosti stavb)

EVROPSKA KOMISIJA
            Bruselj, 2.2.2022
            COM(2022) 33 final
            2022/0022(NLE)
            
            Predlog
            SKLEP SVETA
            o stališču, ki se v imenu Evropske unije zastopa v Skupnem odboru EGP glede spremembe Priloge IV (Energetika) k Sporazumu EGP (direktiva o energetski učinkovitosti stavb)
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki naj se v imenu Unije zastopa v Skupnem odboru EGP v zvezi s predvidenim sprejetjem sklepa Skupnega odbora o spremembi Priloge IV (Energetika) k Sporazumu EGP.
            
            
               2.Ozadje predloga
            
            
               2.1.Sporazum EGP
            
            
               Sporazum o Evropskem gospodarskem prostoru (v nadaljnjem besedilu: Sporazum EGP) državljanom in gospodarskim subjektom v EGP zagotavlja enake pravice in obveznosti na notranjem trgu. Določa vključitev zakonodaje EU, ki zajema štiri svoboščine, v vseh 30 državah EGP, ki ga sestavljajo države članice EU, Norveška, Islandija in Lihtenštajn. Poleg tega Sporazum EGP zajema sodelovanje na drugih pomembnih področjih, kot so raziskave in razvoj, izobraževanje, socialna politika, okolje, varstvo potrošnikov, turizem in kultura, ki se skupaj imenujejo spremljevalne in horizontalne politike. Sporazum je začel veljati 1. januarja 1994. Evropska unija je skupaj s svojimi državami članicami pogodbenica Sporazuma.
            
            
               2.2.Skupni odbor EGP
            
            
               Za upravljanje Sporazuma EGP je odgovoren Skupni odbor EGP. To je forum za izmenjavo mnenj, povezanih z delovanjem Sporazuma EGP. Odločitve sprejema soglasno. Za usklajevanje zadev EGP je na strani EU odgovoren Generalni sekretariat Evropske komisije. 
            
            
               2.3.Predvideni akt Skupnega odbora EGP
            
            
               Skupni odbor EGP naj bi sprejel sklep Skupnega odbora EGP (v nadaljnjem besedilu: predvideni akt) o spremembi Priloge IV (Energetika) k Sporazumu EGP.
            
            
               Namen predvidenega akta je vključiti direktivo o energetski učinkovitosti stavb
                  1
                v Sporazum EGP.
            
            
               Predvideni akt bo postal zavezujoč za pogodbenice v skladu s členoma 103 in 104 Sporazuma EGP. 
            
            
               3.Stališče, ki se zastopa v imenu Unije
            
            
               Komisija predloži osnutek sklepa Skupnega odbora EGP Svetu v sprejetje kot stališče Unije. Ko bo stališče sprejeto, bi ga bilo treba v najkrajšem možnem času predstaviti v Skupnem odboru EGP.
            
            
               Vsebina in narava osnutka priloženega sklepa Skupnega odbora EGP presegata zgolj tehnične prilagoditve v smislu Uredbe Sveta (ES) št. 2894/94. Stališče Unije zato določi Svet.
            
            
               Priloženi sklep Skupnega odbora EGP med drugim vsebuje v nadaljevanju opisane prilagoditve. 
            
            
               Zaradi posebnosti razmeroma nedavnega in enotnega stavbnega fonda Islandije se predlaga začasno in pogojno izvzetje iz uporabe Direktive 2010/31/EU o energetski učinkovitosti stavb. Na Islandiji 99,9 % električne energije in 98 % ogrevanja prostorov pokrivajo lokalni obnovljivi viri energije. Zato v primeru Islandije ukrepi za izboljšanje energijske učinkovitosti stavb praktično ne bodo imeli vpliva na emisije toplogrednih plinov ali energetsko varnost.
            
            
               Glede na zelo majhen obseg stavbnega fonda v Lihtenštajnu ter njegovo podnebno in stavbno tipologijo se predlaga, da se Lihtenštajn izvzame iz obveznosti priprave lastnih izračunov za določitev stroškovno optimalnih ravni minimalnih zahtev glede energetske učinkovitosti stavb v skladu s členom 5 direktive o energetski učinkovitosti stavb.
            
            
               Nadalje se predlaga, da lahko Norveška in Lihtenštajn določita predpise o minimalnih zahtevah glede energetske učinkovitosti z uporabo sistemske meje, ki se razlikuje od porabe primarne energije, kot se zahteva v skladu z direktivo o energetski učinkovitosti stavb, vendar le, če so izpolnjeni pogoji iz člena 1(c) tega sklepa.
            
         
         
            
               Za zagotovitev, da bo sistem certificiranja energetske učinkovitosti stavb na Norveškem, ki ga upravljajo uporabniki, dal enakovredne rezultate kot energetske izkaznice, ki jih izdajo neodvisni strokovnjaki v skladu s členom 17 direktive o energetski učinkovitosti stavb, se predlaga prilagoditev v skladu s členom 1(d).
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
            
               Člen 218(9) Pogodbe o delovanju Evropske unije (PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vpliva[jo] na vsebino ureditve, ki jo [sprejme] zakonodajalec EU“
                  2
               .
            
            
               4.1.2.Uporaba v obravnavanem primeru
            
            
               Skupni odbor EGP je organ, ustanovljen s sporazumom, in sicer s Sporazumom EGP. Akt, ki naj bi ga Skupni odbor EGP sprejel, je akt s pravnim učinkom. Predvideni akt bo zavezujoč v mednarodnem pravu v skladu s členoma 103 in 104 Sporazuma EGP. 
            
            
               Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU v povezavi s členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep na podlagi člena 218(9) PDEU v povezavi s členom 1(2) Uredbe Sveta (ES) št. 2894/94 je odvisna predvsem od materialne pravne podlage pravnega akta EU, ki ga je treba vključiti v Sporazum EGP. 
            
            
               Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na vzpostavitev in delovanje notranjega trga z energijo. 
            
            
               Materialna pravna podlaga za predlagani sklep je torej člen 194(2) Pogodbe o delovanju Evropske unije.
            
            
               4.3.Zaključek
            
            
               Pravna podlaga predlaganega sklepa bi moral biti člen 194(2) PDEU v povezavi s členom 218(9) PDEU in členom 1(3) Uredbe Sveta (ES) št. 2894/94 o pravilih za izvajanje Sporazuma o Evropskem gospodarskem prostoru.
            
            
               5.Objava predvidenega akta
            
            
               Ker bo akt Skupnega odbora EGP spremenil Prilogo IV (Energetika) k Sporazumu EGP, je primerno, da se po sprejetju objavi v Uradnem listu Evropske unije.
            
         
         
            
               2022/0022 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru EGP glede spremembe Priloge IV (Energetika) k Sporazumu EGP 
                  
                  (direktiva o energetski učinkovitosti stavb)
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 194(2) v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru
                  3
                in zlasti člena 1(3) Uredbe, 
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru
                  4
                (v nadaljnjem besedilu: Sporazum EGP) je začel veljati 1. januarja 1994. 
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo IV k Sporazumu EGP, ki vsebuje določbe o energetiki.
            
            
               (3)Direktivo 2010/31/EU Evropskega parlamenta in Sveta
                  5
                (v nadaljnjem besedilu: direktiva o energetski učinkovitosti stavb) je treba vključiti v Sporazum EGP.
            
            
               (4)Prilogo IV (Energetika) k Sporazumu EGP bi bilo treba ustrezno spremeniti.
            
            
               (5)Stališče Unije v Skupnem odboru EGP bi torej moralo temeljiti na osnutku sklepa Skupnega odbora EGP iz Priloge k temu sklepu –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v Skupnem odboru EGP glede predlagane spremembe Priloge IV (Energetika) k Sporazumu EGP, temelji na osnutku sklepa Skupnega odbora EGP, ki je priložen temu sklepu.
            
            
               Člen 2
            
            
               Ta sklep začne veljati na dan sprejetja.
            
         
         
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL L 153, 18.6.2010, str. 13.
               
               
                  
                     (2)
                  
                        Sodba Sodišča z dne 7. oktobra 2014 v zadevi C-399/12, Nemčija/Svet, ECLI:EU:C:2014:2258, točke 61 do 64. 
               
               
                  
                     (3)
                  
                        UL L 305, 30.11.1994, str. 6.
               
               
                  
                     (4)
                  
                        UL L 1, 3.1.1994, str. 3. 
               
               
                  
                     (5)
                  
                        Direktiva 2010/31/EU Evropskega parlamenta in Sveta z dne 19. maja 2010 o energetski učinkovitosti stavb (UL L 153, 18.6.2010, str. 13).
               
            
      
    ---documentbreak--- 
      
         
               EVROPSKA KOMISIJA
            Bruselj, 2.2.2022
            COM(2022) 33 final
            
            PRILOGA
            k
            Predlogu SKLEPA SVETA
            o stališču, ki se v imenu Evropske unije zastopa v Skupnem odboru EGP glede spremembe Priloge IV (Energetika) k Sporazumu EGP  (direktiva o energetski učinkovitosti stavb)
            
               
         
         
            
               PRILOGA 
            
            
               OSNUTEK SKLEPA SKUPNEGA ODBORA EGP
            
            
               št. […]
            
            
               z dne […]
            
            
               o spremembi Priloge IV (Energetika) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
            
            
               ob upoštevanju naslednjega:
            
            
               (1)Direktivo 2010/31/EU Evropskega parlamenta in Sveta z dne 19. maja 2010 o energetski učinkovitosti stavb
                  1
                je treba vključiti v Sporazum EGP.
            
            
               (2)Zaradi posebnosti razmeroma nedavnega in enotnega stavbnega fonda Islandije je bil dosežen dogovor o začasnem in pogojnem izvzetju iz uporabe Direktive 2010/31/EU o energetski učinkovitosti stavb. To izvzetje se uporablja za Direktivo 2010/31/EU, kot je veljala, preden je bila spremenjena z Direktivo (EU) 2018/844 Evropskega parlamenta in Sveta z dne 30. maja 2018, in je strogo časovno omejeno, dokler se ne doseže dogovor o vključitvi Direktive 2010/31/EU, kakor je bila spremenjena z Direktivo (EU) 2018/844.
            
            
               (3)Glede na zelo majhen obseg stavbnega fonda v Lihtenštajnu ter njegovo podnebno in stavbno tipologijo je Lihtenštajn izvzet iz obveznosti izvajanja lastnih izračunov za določitev stroškovno optimalnih ravni minimalnih zahtev glede energetske učinkovitosti stavb v skladu s členom 5 direktive o energetski učinkovitosti stavb.
            
            
               (4)Norveška in Lihtenštajn lahko določita predpise o minimalnih zahtevah glede energetske učinkovitosti z uporabo druge sistemske meje, kot je poraba primarne energije, ki se zahteva v skladu z direktivo o energetski učinkovitosti stavb, vendar pod pogojem, da so izpolnjeni pogoji iz člena 1(c) tega sklepa.
            
            
               (5)Za zagotovitev, da bo sistem certificiranja energetske učinkovitosti stavb na Norveškem, ki ga upravljajo uporabniki, dal enakovredne rezultate kot energetske izkaznice, ki jih izdajo neodvisni strokovnjaki v skladu s členom 17 direktive o energetski učinkovitosti stavb, se predlaga prilagoditev v skladu s členom 1(d).
            
            
               (6)Prilogo IV k Sporazumu EGP bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               Besedilo točke 17 (Direktiva (ES) št. 2002/91 Evropskega parlamenta in Sveta z dne 16. decembra 2002) Priloge IV k Sporazumu EGP se nadomesti z naslednjim:
            
            
               „32010 L 0031: Direktiva 2010/31/EU Evropskega parlamenta in Sveta z dne 19. maja 2010 o energetski učinkovitosti stavb (UL L 153, 18.6.2010, str. 13).
            
            
               Za namene tega sporazuma se določbe Direktive uporabljajo z naslednjimi prilagoditvami:
            
         
         
            
               (a)Direktiva se ne uporablja za Islandijo; 
            
            
               (b)členu 5(2) se doda naslednje:
            
            
               ,Za določitev stroškovno optimalnih ravni minimalnih zahtev glede energetske učinkovitosti lahko Lihtenštajn uporabi izračune druge pogodbenice s primerjalnimi parametri.‘;
            
            
               (c)za namene člena 9(3)(a) in Priloge I k direktivi o energetski učinkovitosti stavb lahko Lihtenštajn in Norveška svoje zahteve za porabo energije utemeljita na neto energiji, če so izpolnjeni naslednji pogoji in zaščitni ukrepi:
            
            
               
                     2
                  (i) minimalne zahteve glede energetske učinkovitosti so določene v skladu z zahtevami iz člena 5 direktive o energetski učinkovitosti stavb ob upoštevanju temeljnih načel metodološkega okvira, ki je bil določen za izračun stroškovno optimalnih ravni minimalnih zahtev glede energetske učinkovitosti; 
            
            
               (ii) objavi se numerični kazalnik porabe primarne energije, ki ustreza zahtevam glede energetske učinkovitosti iz gradbenih predpisov;
            
            
               (iii) Komisija si pridržuje pravico, da to posebno prilagoditev ponovno preuči v okviru prihodnjih pogajanj o direktivi o energetski učinkovitosti stavb, kakor je bila spremenjena z Direktivo (EU) 2018/844.‘; 
            
            
                (d)členu 17 se doda naslednje:
            
            
               ,Države Efte lahko vzpostavijo poenostavljen sistem certificiranja energetske učinkovitosti stanovanjskih stavb, ki ga upravljajo uporabniki in je lahko alternativa uporabi strokovnjakov, če so izpolnjeni naslednji pogoji:
            
            
               (i) na voljo so temeljito znanje in kakovostni podatki o celotnem fondu stanovanjskih stavb, vključno z vsemi tipologijami stavb in starostnimi razredi, ter o značilnostih ovoja stavbe in tehničnih stavbnih sistemih, ki se uporabljajo po tipologiji, kar omogoča, da se energetska učinkovitost posameznih stavb in stavbnih enot lahko izračuna z visoko stopnjo gotovosti na podlagi vložkov uporabnikov;
            
            
               (ii) na voljo so podrobne informacije o stroškovno optimalnih ali stroškovno učinkovitih izboljšavah za vsako tipologijo stavbe;
            
            
               (iii) vzpostavljeni so ukrepi za podporo uporabnikom pri upravljanju sistema za namene izdajanja energetskih izkaznic za stavbe. Ti ukrepi lahko vključujejo telefonsko številko za pomoč ali svetovalne storitve, ki bodo omogočile stik med uporabniki na eni strani ter neodvisnimi strokovnjaki in strokovnjaki za sisteme na drugi strani;
            
            
               iv)za zagotovitev zanemarljivega tveganja manipulacije rezultatov vključuje sistem certificiranja, ki ga upravljajo uporabniki, mehanizme za nadzor kakovosti in preverjanje, da se preverijo vhodni podatki uporabnikov in da so vhodni podatki uporabnikov pregledni;
            
            
               v)vzpostavljeni so neodvisni nadzorni sistemi, ki zagotavljajo, da postopki certificiranja energetske učinkovitosti, ki jih upravljajo uporabniki, z vidika kakovosti in zanesljivosti dajejo enake rezultate kot energetske izkaznice, ki jih izdajo strokovnjaki;
            
            
               vi)sistem, ki ga upravljajo uporabniki, izdaja priporočila, ki lahko uporabnikom svetujejo o stroškovno optimalnih ali stroškovno učinkovitih izboljšavah posebej za njihove stavbe in stavbne enote.‘“
            
            
               Člen 2
            
            
               Besedilo Direktive 2010/31/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 3
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP
                  3*.
            
            
               Člen 4
            
         
         
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
            
               V Bruslju, […]
            
            
                  Za Skupni odbor EGP
            
            
                  predsednik
            
            
                  
            
            
                  sekretarja
            
            
                  Skupnega odbora EGP
            
         
         
            
                  
                     (1)
                  
                        UL L 153, 18.6.2010, str. 13.
               
               
                  
                     (2)
                  
                        Delegirana uredba Komisije (EU) št. 244/2012 z dne 16. januarja 2012 o dopolnitvi Direktive 2010/31/EU Evropskega parlamenta in Sveta o energetski učinkovitosti stavb z določitvijo primerjalnega metodološkega okvira za izračunavanje stroškovno optimalnih ravni za minimalne zahteve glede energetske učinkovitosti stavb in elementov stavb.
               
               
                  
                     (3)
                  *
                        [Navedena ni nobena ustavna zahteva.] [Navedene so ustavne zahteve.]